कार्यकारी सदस्य र नगरसभाका सदस्यहरुका लागि सुविधा प्रदान गर्न प्रदेशले असमान कानुन बनाएकाले आफूहरु यसको विपक्षमा रहेको प्रमुख बस्नेतले बताएका छन् । उनले यस्तो कानून बनाउने अधिकार संविधानत प्रदेशलाई नरहेको र समान वैठकको भत्ता असमान हुने पक्षपाति कानुनमा आफूहरुको विमति रहेको जनाए । नगरले नगरसभामा उठेका केहि महत्वाकांक्षि योजनाका सम्वन्धमा प्रदेश र संघीय सरकारसँग लेखेर पठाउने गरि विशेष प्रस्तावहरु परित गरेको छ । यस अन्तर्गत बाँदर समस्या समाधान गर्न सामुदायिक वनमा फलफूल लगाउने, माइ जोगमाइको दोभानमा हाइड्रोपावर निर्माण गर्न अनुरोध गर्ने, माईमा रंगशाला निर्माण गर्न र फास्ट ट्याकमा बजेट माग गर्न अनुरोध गर्ने आदि निर्णय रहेका छन् ।
